Vonds in motorhuis maak hom 'n miljoenêr | Maroela Media
Die skildery wat in die motorhuis gevind is.
CNN berig 'n man van Scottsdale in die Amerikaanse deelstaat Arizona se buurman het hom help verhuis na 'n ouetehuis. Die buurman het tydens die trek op 'n getekende plakkaat van die LA Lakers afgekom. Hy het voorgestel dat hulle 'n afslaer kontak om te kyk of die plakkaat enigiets werd is.
Josh Levine, die afslaer, het die waarde van die plakkaat op $300 geraam. Hulle is na die motorhuis om te kyk of daar nog iets waardevol is en dit is toe dat hulle op 'n skildery afgekom het. Die afslaer het dadelik vermoed dit is die werk van die bekende Amerikaanse skilder Jackson Pollock.
Levine het die skildery na sy kantoor geneem waar dit vir drie maande eenkant gestaan het terwyl hy probeer vasstel het hoe die skildery in die man se motorhuis beland het. Dit is toe dat hy agtergekom het die man het die skildery by sy halfsuster, Gordon Cosgriff, geërf ná haar dood. Sy het in dieselfde sosiale kringe as Pollock beweeg.
Levine het maande daarna duisende dollars bestee om te probeer vasstel of die skildery wel 'n Pollock is. Uitgebreide analise en toetse het bevestig dit is wel deur Pollock geskilder. Die skildery moet nou gerestoureer word waarna dit op 20 Junie opgeveil sal word.
Daar word verwag dat die skildery tussen $10 miljoen en $15 miljoen kan haal.
Ai! Wens ek nou ek het n motorhuis gehad van my eie!
Dis SO lekker om van iemand se geluk te lees – hoop hy spaar en spandeer wys!
Gaan die naweek my motorhuis tackle!!! 'N ou Piernefie sal doen
So iets kan nie in SA gebeur nie. Die skildery sal LANKAL gesteel gewees het.
Ek het ook ñ pot wat ek nie weet wat die waarde is. Te bang om waarde te bepaal netnou niks werd of dalk ook miljoene